Udnyt pladsen til det vigtige

Der er dato og afsender på din mail

Det behøver ikke indlede din ansøgning

**EVT EN FÆNGENDE OVERSKRIFT – ELLER I HVERT FALD EN INDIKATOR PÅ HVILKEN STILLING DU SØGER**

Kom i gang! Drop "Jeg søger hermed om stillingen som…" Hvorfor søger du job lige præcis HER? Husk, at det ikke handler om dig og dine drømme om næste karriereskridt. Beskriv din motivation for hvorfor du lægger mærke til dem, bevis din research – det siger også noget om dig hvad du lægger mærke til hos dem. Nævn også kort hvad du særligt kan bidrage til/med – og så skal det uddybes i ansøgningens "krop". Har du talt med dem? Kvitter for samtalen og forhold dig til de opgaver/ problemstillinger som din kontaktperson addresserede.

**Ansøgningens "krop"**Ansøgningen skal være en beskrivelse af et muligt fremtidsscenarie. Forhold dig helt aktivt til de opgaver, du (tror du skal) løse, og beskriv meget konkret, hvad du har tænkt dig at gøre. Jeg skal som læser kunne lukke øjnene og forestille mig, at du arbejder for mig. Hvordan vil du løse opgaven?

Tænk i sætningskonstruktioner, der bringer dig nærmere en beskrivelse af jobbet. Behøver du for eksempel at skrive om din fortid, hvis du kan beskrive præcis det samme i nutid eller fremtid? Altså: tvist din sætning til "jeg vil kunne" eller "jeg kan" frem for "jeg gjorde". "Jeg kunne forestille mig at" er også helt fint – du ved jo ikke noget endnu, men hvis du kan forestille dig noget, kan arbejdsgiver det formodentlig også.

Bring dine erfaringer aktivt i spil i forhold til de opgaver, du fremadrettet skal løse i stedet for at beskrive dem i fortid. Og vær opmærksom på hvordan du beskriver opgaveløsningen. Dvæl ikke ved de personlige passioner. Det er dejligt at du brænder for dit fag – men engagement kan ikke løse en opgave alene.

Vær meget gerne visionær og fortæl gerne hvad der vil stå øverst på din dagsorden, hvis de vælger dig.

Knyt din personlighed, din personlige forvaltning af dit arbejde, ind i beskrivelsen af opgaverne. I hvilken opgave vil de særligt opleve dig som engageret/struktureret/humoristisk? Så behøver du ikke lade "person-afsnittet" flagre med tomme floskler i en opremsning om hvordan du er som person og kollega.

**Afslutning**Du behøver ikke at gå pænt ud af døren og sige, at du håber, at din ansøgning har vakt interesse og at du ser frem til en personlig samtale. Selvfølgelig håber du det, og det ville være en dårlig ide ikke at komme til en samtale, hvis du bliver indkaldt. Afslut blot og gå ud af døren med oprejst pande og faglig stolthed.

Mange hilsner fra

DM's Karrierekonsulenter